Hyvä ystävä! Tervetuloa Eläimet opettavat -sarjaan!
Olen puhunut viime jaksoissa kaloista.
Viimeksi puhuttiin ampujakalasta, -
joka on uskomaton esimerkki siitä, -
miten kala hallitsee optiikan, matematiikan, -
monimutkaiset fysiikan laskut -
ja ampuu veden avulla saaliin alas.
Se suihkaisee vettä ja ampuu vesipistoolillaan -
0,04 sekunnissa veden sinne.
Pisara etenee 280 cm/sek.
Ammuttaessa sen vauhti kiihtyy. Muuten ei se saisi saalista alas.
Kun kala ruiskuttaa vettä suustaan, se tapahtuu niin, -
että se lisää suihkun nopeutta koko suihkutuksen ajan.
Muuten suihkun voima ei riittäisi pudottamaan hyönteistä veteen.
Nopeutta pitää siis kiihdyttää.
Voimaa lisäämällä pisaran iskuvoima kasvaa -
5 x voimakkaammaksi kuin selkä- rankaisen lihakselle on mahdollista.
Siinä on käsittämätön teknologia takana.
Näyttää yksinkertaiselta, mutta on satumaisen monimutkainen juttu.
Tosi mielenkiintoista tutkia näitä. Mitä kaikkea vielä paljastuukaan?
Ampujakala osuu aina. Aina.
Siltä eivät koskaan "nuolet" lopu, kun se ampuu.
Vettä on varastossa vaikka kuinka paljon. Uskomattomia suorituksia!
Tässä on taas ajattelun paikka.
Humpuukitutka näyttää punaista.
Tästäkin kerrotaan tietysti tarinoita, mutta mitä kuvittelet?
Jos kaikki nämä systeemit eivät toimi heti moitteetta, -
niin kala olisi kuollut nälkään ennen seuraavaa evoluutiovaihetta.
Siinä on kaikki tai ei mitään. On helppo ratkaista, -
onko tämä suunniteltu ja ohjelmoitu perimään -
vai onko se kehittynyt. Totta kai se on suunniteltu.
Kehitysopillisesti on siis haastavaa väittää/selittää, -
miten saalistus olisi onnistunut ennen ohjeiston kehittymistä siitä, -
miten valon taittumiseroja huomioidaan saalistuksessa ym. ym.
No, vedessä on kaikkea mielenkiintoista.
Kuten aiemmin totesin, merestä on 95 % tutkimatta, -
ja mitä kaikkea sieltä vielä löytyykään.
Sitä odotetaan jännityksellä. Vesi on tärkeä tälle planeetalle, -
koska se tasaa lämpötilan vaihtelut.
Täällä on juuri sopivasti merivettä ja meren pinta-alaa -
verrattuna mantereiden pinta-alaan. Näin ilmasto pysyy vakaana.
Sekin on hyvä muistaa. Se on myös hyvä puskuri happosateisiin ym.
Se pitää olosuhteita vakiona täällä.
Joku voisi kysyä, miksi vettä on niin paljon.
Se on hyvä kysymys, koska nykyisellä eroosionopeudella...
Vuoret madaltuvat eroosion vaikutuksesta, -
ja kymmeniä miljardeja tonneja mantereita siirtyy -
hiekkana ja hiesuna mereen. Tällä vauhdilla -
kaikki mantereet olisivat kuluneet noin 10 miljoonassa vuodessa.
Siinäkin kaatuu evoluutioteoria, kun sanotaan, -
että jostain löytyy tällainen ammoniitti, -
joka olisi 400 miljoonaa vuotta vanha.
Näin vanhaa vuorta ja kivikerroksia ei voi olla olemassakaan, -
kun ne kaikki olisivat 10 miljoonassa vuodessa meren pohjassa.
Lisäksi tässä on tätä helmiäistä, kuten näet.
Miten se olisi säilynyt 400 miljoonaa vuotta?
Näistä puhuin jo aiemmissa jaksoissa.
Ne ovat erittäin vahvoja todisteita siitä, -
että miljoonat/miljardit vuodet ovat humpuukia.
Viittaan vielä asiantuntijan kirjaan Syvän ajan petos, -
joka osoittaa väitteet satoja miljoonia vuosia vanhoista kerroksista -
tietysti humpuukiksi. Sen ymmärrät itse, kun tajuat, -
että 10 milj. vuodessa mantereet olisivat hiekkana menneet -
jokivesien mukana meren pohjaan.
Kyllä on aika heikko tämä geologinen selitys, -
joka lyötiin lukkoon vain siksi, että päästäisiin -
Raamatun ilmoittamasta maailmanhistoriasta eroon.
Julkaisimme toisen kirjan v. 2020 Raamattu ei tunne evoluutiota.
Se on Luominen-lehden artikkeleista koottu kooste.
Raamattu ei siis todella tunne evoluutiota.
Sitä on turha sinne sovittaa. Tästä saa oivan tietopaketin siitä, -
mistä on kyse. Huipputiedemiehiä, joista monet entisiä ateisteja.
He ovat ymmärtäneet totuuden, kun toinen vaihtoehto on kerrottu.
Sitä vaihtoehtoa ei sinulle saa koulussa kertoa.
Jos opettaja kertoo, on potkujen riski olemassa.
Näistä meren elävistä ajattelin sanoa joitain sanoja valaasta.
Valaat hengittävät ilmaa. Ne ovat aika hauskoja, koska väitetään, -
että joku uimisesta innostunut virtahevon kaltainen sorkkaeläin -
olisi mennyt uimaan ja kehittynyt valaaksi.
Kun ne hengittävät ilmaa, ne eivät voi nukkua pitkään.
Ne hukkuisivat, kun välillä pitää käydä hengittämässä ilmaa.
Tutkittaessa on ilmennyt, että eri aivopuolisko on vuorotellen unessa.
Darwin aikanaan kirjoitti, että uimaan menneestä karhusta olisi -
hyvinkin voinut kehittyä valas. No, se olisi hukkunut nukkuessaan.
Sen olisi pitänyt herätä hengittämään, -
kuten nykyisen esi-isäksi väitetyn virtahevon kaltaisen sorkkaeläimen.
No, valaat hengittävät pään päällä olevien 1-2 sieraimen kautta.
Ne nukkuvat muutaman minuutin kerrallaan.
Aivopuoliskojen aktiivisuus vähenee vuorotellen.
Näin tahdonalainen hengitys pysyy jatkuvasti toiminnassa.
Ne nukkuvat noin 8 t/vrk eli saman verran kuin mekin.
Eräät valaat, kuten kaskelotit, voivat olla hengittämättä -
veden alla jopa 2 tuntia. Tämä onnistuu, -
koska ne varastoivat runsaasti happea punasolujen hemoglobiiniin -
ja lisäksi lihaksissaan olevaan myoglobiiniin.
Punasoluja on valailla myös erityisen runsaasti.
Lisäksi verenkiertojärjestelmä ohjaa hapen pitkissä sukelluksissa -
aivoihin ja sydämeen. Hanhennokka- valas voi olla sukelluksissa -
3 t 42 min. kolmen kilometrin syvyydessä. Entä ihminen?
Ennätys ihmisellä liikkumatta (!) on veden alla 24 minuuttia.
Kaskelotit voivat siis sukeltaa jopa 3 km:n syvyyteen.
Ne paikallistavat saaliin kaikuluotaimella -
tai näköaistilla. Saaliilla voi näet olla itsevalaisevia elimiä, -
jotka loistavat syvällä pimeydessä kuin led-valot. Siitä jo puhuttiin.
Miksei valtava paine 3 km:n syvyy- dessä rusenna kaskelotin keuhkoja?
Sillä on kokoon taittuva rintakehä.
Ennen uutta syvyyssukellusta se tankkaa happea -
hengittämällä 8 min. Sitten taas mennään syvyyteen.
Kaskelotin aivot painavat 8 kg. Ihmisen aivot painavat 1,5 kg.
Niillä on tehokkain luonnossa todettu kaikuluotain.
Sen on arveltu säätelevän uppoamistaan -
jähmettämällä öljyvarastoaan kylmällä vedellä.
Tämä helpottaisi syvyyksiin sukeltamista.
Syvyydessä ponnistelu taas lämmittää öljyn juoksevaksi -
ja helpottaa syvyyksistä nousemista.
Nykyään evolutionistit väittävät, -
että valaat olisivat polveutuneet samasta soilla eläneestä -
kantanisäkkäästä kuin virtahevot. He kertovat tarinan siitä, -
miten kantaeläimen toinen sierain kulki päälaelle -
ja toisesta tuli kaikuluotauksessa tarvittava elin.
Taas tällaista tarinaa. Ota tai jätä.
Evolutionistien "päätodisteet" valaiden alkuperästä ovat -
kehonsisäiset pienet luujäänteet jäänteenä muinaisesta lantiosta.
Ko. luilla on kuitenkin oma anatomis-fysiologinen tehtävänsä -
mm. tärkeiden lihasten ankkurointipisteenä.
Ne eivät ole muinaisen lantion jäänteitä.
Lisää valaan väitetyistä jaloista voi lukea netistä -
(osoite kuvassa).
Sieltä voit katsoa lisätietoja evolutionistien esittämistä väitteistä.
No, miten valasta hyödynnetään biomimetiikassa?
Valaan evistä voi saada tehoa tuuliturbiineihin.
Prof. Frank I. Fish tutki kalojen uintikykyä -
ja erityisesti niiden kykyä kääntyä.
Hän huomasi, miten hyvin eläimet kääntyvät pienellä säteellä.
Niillä on hyvin pieni kääntöympyrä.
Ne kääntyvät ihmisen tekemiä koneita paljon paremmin.
Tutkittaessa ryhävalaan kääntymistä huomio kiinnittyi -
sen eviin eli siipiin, joilla se tavallaan lentää vedessä.
Huomattiin myös, että siipi tekee parhaan surffilaudan.
Siinä on juuri sopivat kyhmyt. Evissä on erikoisia kyhmyjä, -
vaikka luulisi sileiden pintojen olevan parempia.
Tutkittaessa kyhmyjen tarkoitus on selvinnyt.
Evän hyötysuhde on parempi ja ääni hiljaisempi -
sen etureunan kyhmyjen ansiosta. Lentokoneen siipien suunnittelussa -
on selvitetty kyhmyistä ehkä saatavaa hyötyä.
Tuulitunnelikokeet osoittavat, että evä on -
nykyisten lentokonesiipien rakennetta tehokkaampi.
Noste on parempi ja sakkauksen vaara pienempi kuin ilman kyhmyjä.
Sileä eväkopio käyttäytyi kuten nykylentokoneen siivet, -
mutta kyhmyisen evän nostovoima oli miltei 8 % parempi -
ja esti sakkauksen 40 % jyrkemmällä tuulentulokulmalla.
Sakkauksen torjuntaetu voidaan hyödyntää jyrkemmällä nousukulmalla
lyhyemmällä kiitoradalla ja laskeutumisnopeudessa.
Erityinen yllätys oli 32 % vähäisempi vastus.
Samanaikainen parempi noste sekä pienempi sakkausvaara ja vastus -
parantavat aerodynaamisia ominaisuuksia. Sillä on merkitystä, -
kun tulevaisuuden lentokoneen siipiä suunnitellaan.
Sovellutuksia voisi ajatella käytettävän lentokoneissa, -
tuulivoimaloissa, laivojen peräsimissä, -
helikoptereiden roottoreissa, lentokoneiden potkureissa, -
vedenalaisissa potkureissa ja myös surffilaudoissa, kuten totesin.
Pienentynyt vastus säästää polttoainekuluissa.
Nykyään lentokoneet muistuttavat jo aika paljon kotkan siipeä, -
kun siiven päässä ovat värinää vähentävät muodostelmat.
Siis nerokkaita sovellutuksia lentämiseen suoraan luonnosta.
Kaskelotin aivot painavat 8 kg ja ihmisen 1,5 kg.
Niillä on tehokkain luonnossa todettu kaikuluotain.
Se on todella mielenkiintoista, koska aina on sanottu, -
että aivojen koko korreloisi suoraan älykkyyteen.
Ei se ihan niin ole, vaan asia on huomattavasti monimutkaisempi.
Valat ovat todella upeita otuksia.
On hieno asia, että niiden pyynti on kielletty, -
koska ne ovat olleet vaarassa hävitä.
Nekin opettavat meille hyvin paljon asioita.
Väite virtahevon valaaksi kehittymisestä on samaa tasoa -
kuin että mereen ajettu kuplavolkkari muuttuisi sukellusveneeksi.
Kukin voi arvioida, montako asiaa siinä pitäisi muuttaa.
Kiitos, kun olit mukana!
Tekstitys: Tuula-Riitta Virrankare